Policia Local actualitza la seua formació en detecció de drogues
13 de febrer 2018

​ ![](/media/pjsbvtow/85cursopl_cuerpo.jpg)  

La Policia Local de Sagunt, dins dels cursos de formació contínua als quals assitix, ha realitzat recentment un per a actualitzar conceptes i metodologia sobre detecció de drogues en situacions de conducció de vehicles.

El regidor de Policia Local, Enric Ariño, valora positivament la realització d’estos cursos, ja que “**açò redunda en un millor servei**”, a més destaca la importància de “**la formació, l’actualització i estar al dia, perquè és una part fonamental d’este servei. Per tant, si la policia està fent cursos amb coses relacionades amb l’activitat professional, haurem d’estimular-los i haurem d’aconseguir que la majoria de persones implicades en el servei de policia puguen fer-los**”.

La jornada que s'ha dut a terme, impartida per l'inspector de Policia local de Sagunt, Esteban Fira, sorgix de la necessitat d'actualització normativa i legislativa, així com de l'actualització de protocols d'intervenció per a l’obtenció i seguiment de la cadena custodia de les mostres obtingudes. A este curs han assistit els agents especialistes en la matèria.

La prova de detecció de drogues consta de dos parts: la primera prova indiciària consistent en un test salivar i en cas de positiu, una segona prova confirmatòria en un laboratori de referència de València.

Si l’agent considera que de la simptomatologia externa hi ha influència en la conducció, podria tractar-se d'un delicte penal contra la seguretat vial. O en defecte d'açò, si no hi ha influència en la conducció però hi ha un resultat positiu, es tractaria d'una infracció administrativa castigada amb 6 punts i 1.000 € de multa.

*   [](http://www.facebook.com/sharer.php?u=https://aytosagunto.es/va/actualitat/policia-local-actualitza-la-seua-formacio-en-deteccio-de-drogues/ "Facebook")
*   [](http://twitter.com/share?url=https://aytosagunto.es/va/actualitat/policia-local-actualitza-la-seua-formacio-en-deteccio-de-drogues/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/policia-local-actualitza-la-seua-formacio-en-deteccio-de-drogues/ "Linked In")
*   [](mailto:?body=https://aytosagunto.es/va/actualitat/policia-local-actualitza-la-seua-formacio-en-deteccio-de-drogues/)